**MATERSKÁ ŠKOLA MAJERNÍKOVA 11, BRATISLAVA**

**ŠKOLSKÝ VZDELÁVACÍ PROGRAM**

**Od škôlkára k školákovi...**



BRATISLAVA Iveta Ryzá

**OBSAH**

1/ Identifikačné údaje...............................................................................................

2 / Vymedzenie vlastných cieľov a poslania výchovy a vzdelávania......................

3 / Vlastné zameranie MŠ........................................................................................

4 / Učebné osnovy ..................................................................................................

5 / Spôsob, podmienky ukončovania výchovy a vzdelávania a vydávanie dokladu

 o získanom vzdelaní ...........................................................................................

6 / Vnútorný systém kontroly a hodnotenia detí a zamestnancov

7 / Záver

**1 / IDENTIFIKAČNÉ ÚDAJE**

 **Predkladateľ:**

|  |  |
| --- | --- |
| Názov školy | Materská škola |
| Adresa školy | Majerníkova 11, Bratislava |
| Riaditeľ školy | Iveta Ryzá |
| Koordinátor tvorby ŠKVP | Iveta Ryzá, J. Polláková-BardyováJana Smirnovová, Terezia Malíková |
| Názov školského vzdelávacieho programu | „Od škôlkára k školákovi“ |
| Stupeň vzdelania | predprimárne vzdelanie |
| Dĺžka vzdelania | 1 – 4 roky |
| Vyučovací jazyk | slovenský |
| Forma | celodenná |
| Druh školy | materská škola |
| Dátum vydania ŠKVP | 2016 |
| Miesto vydania | Bratislava |
| Začiatok platnosti ŠKVP | 2016/2017 |
| Koniec platnosti dokumentu |  |
| Zriaďovateľ | MČ BA- Karlova Ves, nám. Sv. Fantiška 8, Bratislava |

**Záznamy o platnosti a revidovaní školského vzdelávacieho programu:**

|  |  |  |
| --- | --- | --- |
| Platnosť ŠKVPDátum | Revidovanie ŠKVPDátum | Zaznamenanie inovácie, zmeny, úpravy a pod. |
| 1.9.2018 | 30.8.2018 | Revidovanie niektorých pod tém s charakteristikou tematických okruhov v UO a doplnenie informácie o vydávaní Osvedčenia o absolvovaní predprimárneho vzdelávania |
|  |  |  |

|  |  |  |  |
| --- | --- | --- | --- |
| **Titul, meno, priezvisko** | **Pracovná pozícia** | **Telefón** | **e-mail** |
| Iveta Ryzá | riaditeľka MŠ | 02/707115700940637701 | ms.majernikova11@karlovaves.sk |
| Terézia Malíková | poverená zástupkyňa MŠ | 02/70711570 | tereziamalikova@gmail.com |
| Jana Polláková - Bardyová | vedúca MZ | 02/70711570 | j.pollakova.bardy@gmail.com |

 **Školský vzdelávací program je otvorený, bude vyhodnocovaný a upravovaný na základe skúseností pri realizácii formou písomného dodatku. V prípade potreby vykonania zmien väčšieho rozsahu bude vypracovaný nový školský vzdelávací program.**

Tento dokument bol prerokovaný :

* v pedagogickej rade na zasadnutí dňa 28.8.2017, 30.8.2018
* na zasadnutí Rady školy dňa 28.6.2017, 11.10.2018

 **Iveta Ryzá**, riaditeľka MŠ

**2 / VYMEDZENIE VLASTNÝCH CIEĽOV A POSLANIA VÝCHOVY A VZDELÁVANIA**

Pri tvorbe Školského vzdelávacieho programu (ďalej ŠkVP) sme vytvárali ciele zohľadňujúce potrebu celostného rozvoja osobnosti dieťaťa a vyváženosť jednotlivých vzdelávacích oblastí v zmysle Štátneho vzdelávacieho programu pre predprimárne vzdelávanie (ďalej ŠVP). Hlavný cieľ výchovy a vzdelávania v materskej škole sa odvíja od cieľov výchovy a vzdelávania uvedených v *zákone č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov*.

Vzdelávanie v materskej škole poskytuje základy kompetencií vedúce k napĺňaniu cieľov výchovy a vzdelávania podľa tohto zákona. Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu na školské vzdelávanie v základnej škole a na život v spoločnosti.

**Dieťa po absolvovaní materskej školy nedisponuje rozvinutými kompetenciami v daných oblastiach, no dosahovanie základných cieľov jednotlivých vzdelávacích oblastí tohto programu vytvára predpoklady na ich plné rozvinutie v budúcnosti.**

**3 / VLASTNÉ ZAMERANIE**

 Pri výbere profilácie školy sme vychádzali z našich doterajších skúseností a potrieb dieťaťa. Výchovno – vzdelávaciu činnosť sme zamerali na rozvíjanie všeobecnej pohybovej prípravy. K tejto činnosti máme vytvorené materiálne podmienky – dostatok telocvičného náradia a náčinia, rozlohou veľké triedy a priestranný školský dvor s hracími prvkami, ktoré využívame na rôzne  pohybové činnosti. Personálne podmienky k tomuto rozširujúcemu programu sú zabezpečené učiteľkami materskej školy .

V  profilácii školy podporujeme aj **rozvoj digitálnej gramotnosti** detí. Zmodernizovali sme našu výchovno – vzdelávaciu činnosť využívaním interaktívnych tabúľ a programovateľných digitálnych hračiek. Z uvedeného vyplýva, že materiálne podmienky máme zabezpečené a v budúcnosti sa aj efektívnym využívaním financií zo štátneho rozpočtu, budeme snažiť tieto podmienky aj naďalej zlepšovať. Personálne podmienky zabezpečujú učiteľky  materskej školy. Niektoré absolvovali aj vzdelávanie realizované MPC v Bratislave pre prácu s počítačom a interaktívnou tabuľou, ostatné sa samo vzdelávajú. Našim cieľom je dať všetkým deťom nielen základy práce s počítačom, digitálnymi pomôckami a na interaktívnej tabuli, ale naučiť ich na efektívne striedanie pohybovej činnosti a času strávenom pri počítači. V projekte **„Trieda baví triedu“** sme sa zamerali na rozvoj prosociálnej výchovy a spoločenského správania sa. Našim cieľom je rozvíjať kompetencie detí dôležitých pre ich sociálnu komunikáciu medzi rovesníkmi a fungovanie medzi ľuďmi v širšom spoločenskom okolí. Personálne podmienky zabezpečujú učiteľky materskej školy. V projekte **„Z rozprávky do rozprávky“** sme sa zamerali na rozvoj pred čitateľskej gramotnosti. Naším cieľom je rozvíjať u detí pozitívny vzťah ku knihám, k hovorenému i písanému slovu a v neposlednej rade k rozvíjaniu fantázie pri tvorení príbehov deťmi a dramatizácii. Personálne podmienky zabezpečujú učiteľky materskej školy. V záujmovom krúžku - anglický jazyk je našou snahou obohatiť výchovno–vzdelávaciu činnosť o rozšírenie poznatkov detí a jazykových zručností v oblasti cudzieho jazyka. Personálne podmienky zabezpečuje jazyková škola PRIMA externou kvalifikovanou lektorkou anglického jazyka.

**4/ UČEBNÉ OSNOVY**

Učebnými osnovami materskej školy sú vzdelávacie štandardy jednotlivých vzdelávacích oblastí ŠVP. Sú zakomponované do nosných tém, ktoré sú rozpracované do jednotlivých pod tém v trvaní jedného alebo dvoch týždňov. Časové rozpätie je v kompetencii učiteľa so zreteľom na podmienky, charakter príslušnej triedy, výkonovú úroveň žiakov danej triedy a v závislosti od zvolenej témy. Jednotlivé plánované témy sú flexibilné, dynamické so schopnosťou pretvárať ich podľa edukačných záujmov a potrieb detí. Realizovanie pod tém sa v priebehu školského roka odvíja od harmonogramu prázdnin v danom školskom roku, sviatkov a voľných dní.

Predprimárne vzdelávanie prebieha prostredníctvom organizačných foriem v súlade so ŠkVP – hry a činnosti podľa výberu detí, zdravotné cvičenie, dopoludňajšie a odpoludňajšie cielené vzdelávacie aktivity, činnosti zabezpečujúce životosprávu a pobyt vonku. Uskutočňujú sa rôznymi formami - individuálne, skupinovo alebo frontálne.

|  |  |  |
| --- | --- | --- |
|  |  |  |
| IX. | Moja rodina, kamaráti a MŠ | Ja v novom prostredí |
| Ja a moji kamaráti |
| Orientácia v MŠ a okolí |
| Moja rodina |
| X. | Jeseň | Ovocie, zelenina |
| Záhrada, les, park |
| Lesné a voľ. žijúce zvieratá, vtáky |
| Zdravé potraviny |
| Jesenné premeny |
| XI. | Bezpečne na ceste | Cesta do MŠ |
| Dopravné prostriedky |
| Bezpečnosť na ceste |
| Polícia, hasiči, prvá pomoc |
| XII. | Čaro adventu a Vianoc | Mikuláš, vianočné tradície |
| Otvorme si srdiečka |
| Najkrajší deň |
| Vianoce u nás doma |
| I. | Kráľovstvo zimy | Príroda v zime |
| Snehová kráľovná |
| Ochrana zdravia |
| Vtáčky v zime |
| II. | Náš pestrý svet | Predmety okolo nás, z čoho sú vyrob. |
| Kráľovstvo času |
| Farebný svet |
| Fašiangy |
| III. | Jarné premeny | Kniha, môj kamarát |
| Chránime si prírodu |
| Vítanie jari – príroda, počasie |
| Nové šaty pre strom |
| Kalendár |
| IV. | Život okolo nás | Veľkonočné tradície |
| Domáce zvieratá a ich mláďatá |
| Moje mesto, moja vlasť |
| Zem, hviezdy, planéty (objavíme vesmír) |
| V. | Mám veľkú cenu | Moja mama – mám ťa rád |
| Ľudské telo a starostlivosť o moje zdravie |
| Tajomstvo života |
| Milujeme všetky kvietky |
| VI. | Leto – pestrosť života | Čo deťom k šťastiu treba - MDD |
| Ľudia okolo nás - profesie |
| Čo nám leto prináša |
| Exotické zvieratá |
| Dovidenia škôlka |

|  |  |  |
| --- | --- | --- |
| **September** | **Moja rodina, kamaráti a MŠ** | Ja v novom prostredí |
| Ja a moji kamaráti |
| Orientácia v MŠ a okolí |
| Moja rodina |

Charakteristika obsahového celku:

Podstatou obsahového celku je uľahčiť adaptáciu detí na prostredie MŠ, nadviazať kontakt s inými deťmi a dospelými, motivovať rodičov a iniciovať vzájomnú spoluprácu. Prosociálnymi aktivitami a hrami upevňovať vzťah dôvery a tolerancie. Vytváranie pozitívneho sociálno - emocionálneho prostredia, dôležitého na nadväzovanie verbálnej a neverbálnej komunikácie. Upevňovanie kultúrnych, hygienických, stravovacích a spoločenských návykov, spoznávanie zamestnancov školy, orientácia v interiéri MŠ, v triede. Obsahový celok prezentuje uvedomenie si vlastnej jedinečnosti, zaujatie postoja k sebe, svojim vrstovníkom a svojim najbližším členom rodiny.

**Navrhované metódy a formy práce :**

* prosociálne aktivity a hry
* denné aktivity
* vychádzky po okolí MŠ
* exkurzia v priestoroch MŠ

|  |  |  |
| --- | --- | --- |
| **Október** | **Jeseň** | Ovocie, zelenina |
| Záhrada, les, park |
| Lesné a voľ. žijúce zvier., vtáky |
| Zdravé potraviny |
| Jesenné premeny |

Charakteristika obsahového celku:

Obsahový celok je zameraný na bezprostredné vnímanie krás jesennej prírody, skvalitňovanie poznatkov o zmenách počasia, rozmanitých farbách, jesenných prácach, ovocí a zelenine. Deti získavajú zručnosti pri manipulácii s prírodninami a experimentovaním s farbami, rozvíjajú si zmyslové vnímanie priamym pozorovaním a zážitkovým učením formou návštevy ovocného sadu. Upevňovanie poznatkov o dôležitosti ovocia a zeleniny ochutnávkou zdravých potravín počas týždňa zdravej výživy. Objavovanie zákonitostí prírody, rozlišovanie prírodných javov. Získavanie poznatkov o vtákoch, ktoré odlietajú do teplých krajín či prezimujú v našich podnebných podmienkach. Tradície rozvíjame na výstavke svetlonosov.

Akcie: návšteva ovocného sadu, týždeň zdravej výživy, výstavka svetlonosov, plavecký výcvik, divadelné predstavenie, jesenný športový deň

**Navrhované metódy a formy práce :**

* manipulácia s prírodninami
* zážitkové učenie (návšteva ovocného sadu, ochutnávka zdravých potravín, ovocia a zeleniny)
* športové dopoludnie
* práca na IKT, pozorovanie

|  |  |  |
| --- | --- | --- |
| **November** | **Bezpečne na ceste** | Cesta do MŠ |
| Dopravné prostriedky |
| Bezpečnosť na ceste |
| Polícia, hasiči, prvá pomoc |

Charakteristika obsahového celku:

Oboznamujeme sa so základnými pravidlami bezpečnosti na ceste, spoznávame význam dodržiavania pravidiel vzhľadom na vlastnú bezpečnosť, dopravné prostriedky. Ponúkame deťom hry a edukačné aktivity, pri ktorých budú spoznávať a uplatňovať pravidlá bezpečného správania sa v cestnej premávke, spoznávame dopravné značky, svetelnú signalizáciu, nadobúdame poznatky o dopravných prostriedkoch. Spoznávame okolie MŠ a pri pobyte vonku používajú deti reflexné vesty.

Akcie: prednáška o polícii a záchranných zložkách, divadelné predstavenie na danú tému

**Navrhované metódy a formy práce :**

* dopravné hry, riešenie dopravných situácií
* pozorovanie dopravy v okolí MŠ, návšteva policajnej stanice
* edukačné hry na IKT, rozhovor
* zážitkové učenie
* rozlišovanie dopravných prostriedkov

|  |  |  |
| --- | --- | --- |
| **December** | **Čaro adventu a Vianoc** | Mikuláš, vianočné tradície |
| Otvorme si srdiečka |
| Najkrajší deň |
| Vianoce u nás doma |

Charakteristika obsahového celku:

Cieľom je priblížiť deťom atmosféru Vianoc a adventu. Zámerom je využívanie vianočného obdobia na prehlbovanie spolupráce s rodičmi, rodinou a pripomenúť si ľudové tradície spojené s vianočnými zvykmi. Vianočnú atmosféru navodiť aj návštevou čokoládovne.

Akcie: vianočné tvorivé dielne, návšteva čokoládovne, Mikuláš

**Navrhované metódy a formy práce :**

* tvorba vianočných ozdôb
* počúvanie tematickej poézie, prózy a vianočných kolied
* tvorivé vianočné dielne
* stretnutie s Mikulášom
* exkurzia do čokoládovne

|  |  |  |
| --- | --- | --- |
| **Január** | **Kráľovstvo zimy** | Príroda v zime |
| Snehová kráľovná |
| Ochrana zdravia |
| Vtáčky v zime |

Charakteristika obsahového celku:

Spoznávanie charakteristických znakov zimy, pozorovanie, skúmanie, experimentovanie. Upevňovanie ochranárskeho postoja k zvieratkám a vtáčikom v zime. Počas korčuliarskeho výcviku umocňujeme radosť z pohybu a športovania. Zámerom je poznať vlastnosti snehu, ľadu, zmeny v počasí. Prostredníctvom hier na snehu rozvíjame zimné športy. Prehlbujeme u detí starostlivosť o vtáčiky na školskom dvore.

Akcie: korčuliarsky výcvik, divadelné predstavenie, trieda baví triedu

Navrhované metódy a formy práce :

* tvorba kŕmidiel pre vtáčiky
* zimné športovanie
* korčuliarsky výcvik
* experimentovanie, skúmanie, pozorovanie

|  |  |  |
| --- | --- | --- |
| **Február** | **Náš pestrý svet** | Predmety okolo nás, z čoho sú vyrobené |
| Kráľovstvo času |
| Farebný svet |
| Fašiangy |

Charakteristika obsahového celku:

Orientácia v časových vzťahoch dňa, týždňa, mesiaca, roka. Oboznamovanie sa s ľudovými tradíciami, ich podpora a rozvoj. Rozvíjanie divadelných a dramatických zručností pomocou stvárnenia fašiangových masiek. Uplatňovanie kreativity, vyjadrenie svojich pocitov rôznymi výrazovými prostriedkami. Aktívne zapájanie sa do príprav osláv, sviatkov a spoločenských udalostí.

Akcie: fašiangové šantenie, farebné dni v MŠ, divadelné predstavenie

**Navrhované metódy a formy práce :**

* fašiangový karneval, farebné dni
* zapájanie sa do spoločenských udalostí
* tvorba fašiangových masiek
* dramatizácia rozprávok
* výtvarné a pohybové vyjadrenie vnímaných podnetov

|  |  |  |
| --- | --- | --- |
| **Marec** | **Jarné premeny** | Kniha, môj kamarát |
| Chránime si prírodu |
| Vítanie jari – príroda, počasie |
| Nové šaty pre strom |
| Kalendár |

Charakteristika obsahového celku:

Obsahový celok je zameraný na vnímanie krásy umeleckých diel, reprodukciu ľudových a autorských rozprávok. Vítanie jari, bezprostredné spoznávanie jarnej prírody, pozorovanie a experimentovanie pri sadení semienka, pozorovanie počasia, citlivé vnímanie krásy jarnej prírody a jej čara. Cieľom je aj budovať pozitívny vzťah ku knihám - šetrné zaobchádzanie s knihou, vnímanie knihy ako studnice poznania. Návštevou knižnice upevňujeme počúvanie s porozumením, rozvíjanie slovnej zásoby a pred čitateľskej gramotnosti.

Akcie : návšteva Karloveskej knižnice, Z rozprávky do rozprávky, divadelné predstavenie

**Navrhované metódy a formy práce :**

* návšteva Karloveskej knižnice
* práca s knihou
* pozorovanie a experimentovanie s rastlinami a semiačkami
* porovnávanie, bádateľské aktivity
* vychádzky do prírody

|  |  |  |
| --- | --- | --- |
| **Apríl** | **Život okolo nás** | Veľkonočné tradície |
| Domáce zvieratá a ich mláďatá |
| Moje mesto, moja vlasť |
| Zem, hviezdy, plan. (objav.vesmír) |

Charakteristika obsahového celku:

Rozvíjanie kladného vzťahu k svojmu mestu, vlasti, regiónu. Zoznamovanie sa s jeho históriou, pamiatkami, kultúrnym životom, prostredníctvom exkurzie historickou električkou po Bratislave. Zameriavanie sa na rozvíjanie veľkonočných ľudových tradícií zdobením vajíčok a stromov na školskom dvore. Spoznávanie domácich zvierat, ich mláďat a pozorovanie hmyzu. Návštevou planetária aktivizujeme záujem detí o tajomný svet vesmíru, rozvíjame poznatky detí o existencii planét a hviezd.

Akcie: Exkurzia historickou električkou po Bratislave, exkurzia vláčikom „Blaváčikom“ na Bratislavský hrad, planetárium Hlohovec, zdobenie veľkonočného stromu

**Navrhované metódy a formy práce :**

* exkurzia historickou električkou a vláčikom Blaváčikom po Bratislave
* návšteva planetária
* zdobenie kraslíc, stromov
* grafomotorické cvičenia
* práca na IKT, pozorovanie

|  |  |  |
| --- | --- | --- |
| **Máj** | **Mám veľkú cenu** | Moja mama – mám ťa rád |
| Ľudské telo a starostlivosť o moje zdravie |
| Tajomstvo života |
| Milujeme všetky kvietky |

Charakteristika obsahového celku:

Prostredníctvom cieľov obsahového celku vyjadrujeme lásku k mame a vedieme deti k pochopeniu významu rodiny. Cieľom obsahového celku je utváranie kladných postojov k svojmu organizmu, k upevňovaniu zdravia. Zoznamujeme sa so stavbou ľudského tela a funkciou jednotlivých orgánov. Zameriavame sa na vytváranie pozitívneho vzťahu k športu, pohybu a pohybovým činnostiam ako neoddeliteľnej súčasti zdravého životného štýlu.

Akcie: výlet na hrad Červený kameň, indiánsky deň, stavanie májky, divadelné predstavenie, jarný športový deň

**Navrhované metódy a formy práce :**

* zhotovovanie darčekov pre mamičky
* tvorivá dramatizácia
* výlet na hrad Červený kameň
* indiánsky deň
* stavanie májky
* interaktívne cičenia s Alfíkom

|  |  |  |
| --- | --- | --- |
| **Jún** | **Leto – pestrosť života** | Čo deťom k šťastiu treba - MDD |
| Ľudia okolo nás - profesie |
| Čo nám leto prináša |
| Exotické zvieratá |
| Dovidenia škôlka |

Charakteristika obsahového celku:

Deň detí oslavujeme karnevalom, hrami, súťažami. Návštevou zvieracej farmy spoznávame domáce, exotické zvieratá a vodné živočíchy . Ľudské profesie a ich význam pre spoločnosť objavujeme návštevou chránenej keramickej dielne a jahodovej plantáže.

S materskou školou sa spolu s rodičmi na záver školského roku rozlúčime zábavným popoludním na školskom dvore.

Akcie: karneval k MDD, exkurzia do chránenej keramickej dielne, návšteva farmy, jahodová plantáž, rozlúčka s predškolákmi a so všetkými deťmi a ich rodičmi na školskom dvore.

**Navrhované metódy a formy práce :**

* zážitkové učenie
* exkurzia do chránenej keramickej dielne
* návšteva zvieracej farmy
* exkurzia na jahodovú plantáž
* priame pozorovanie
* interaktívne hry

**5/ SPÔSOB, PODMIENKY UKONČOVANIA VÝCHOVY**

 **A VZDELÁVANIA A VYDÁVANIE DOKLADU O ZÍSKANOM**

 **VZDELANÍ**

Predprimárne vzdelávanie dieťa ukončuje absolvovaním posledného ročníka vzdelávacieho programu odboru vzdelávania v materskej škole spravidla v školskom roku, v ktorom do 31. augusta dosiahne školskú spôsobilosť.

Dokladom o získanom stupni vzdelania je osvedčenie o absolvovaní predprimárneho vzdelávania, ktoré sa vydáva iba na základe žiadosti zákonného zástupcu s účinnosťou od 1.9.2017.

**6/ VNÚTORNÝ SYSTÉM KONTROLY A HODNOTENIA DETÍ A**

 **ZAMESTNANCOV**

Vnútorný systém hodnotenia kvality je zameraný do 2 oblastí:

* kontrola a hodnotenie detí – portfólio, vstupná a záverečná diagnostika detí,
* kontrola a hodnotenie zamestnancov školy – hospitačná činnosť v priebehu školského roka, osobný pohovor s učiteľkami, hodnotenie pedagogických zamestnancov.

**7 / ZÁVER**

 Školský vzdelávací program „ Od škôlkára k školákovi“ je vypracovaný v súlade so Štátnym vzdelávacím programom pre predprimárne vzdelávanie. Je to otvorený dokument a je výsledkom tímovej práce učiteliek Materskej školy Majerníkova 11 v Bratislave.